༄༅། །རྟ་མགྲིན་ཡང་གསང་བརྒྱུད་འདེབས་ཞལ་བསྐོང་ནི། ཕྱི་ལྟར་དགེ་མཚན་དུ་མས་དཔལ་གྱིས་ཕྱུག །ནང་ལྟར་གསང་ཆེན་རྡོ་རྗེའི་ཕོ་བྲང་ཆེ། །གསང་བ་མཉམ་ཉིད་ཆེན་པོའི་མཁའ་ཀློང་དུ། །ཡབ་རྗེ་དབང་སྡུད་སྙིང་པོ་ལ༞ །ཕུན་ཚོགས་ལོངས་སྐུའི་གཞལ་མེད་ཁང་བཟང་ཆེར། །དབང་གི་མཚན་ཅན་ཐུགས་སྲས་གྲུབ་པའི་དབང་། །རིམ་གཉིས་བདུད་རྩི་ཟིལ་མངར་རྟགས་རོལ་བའི། །ངག་དབང་ཀུན་དགའ་རིན་ཆེན་ལ༞ །བཀྲ་ཤིས་དགེ་མཚན་དུ་མའི་སྲིད་པའི་གནས། །བསླབ་གསུམ་རིན་ཆེན་རྒྱན་གྱིས་མངོན་པར་མཐོ། །མཁས་གྲུབ་རྒྱ་མཚོའི་དེད་དཔོན་ས་སྐྱ་པ། །ངག་དབང་ཀུན་དགའ་རྒྱལ་མཚན་ལ༞ །འཆི་མེད་དབང་གི་དགའ་ཚལ་དམ་པ་རུ། །གསང་གསུམ་ལྷ་ཡི་འཁོར་ལོར་རྟག་ཏུ་གཟིགས། །པདྨ་ཀ་ར་སླར་བྱོན་ས་སྐྱ་པ། །སྔགས་འཆང་ཐེག་ཆེན་དབང་སྡུད་ལ༞ །ཕུན་ཚོགས་རྟ་བདུན་ལམ་གྱི་ནམ་མཁའ་ལ། །ནམ་བཀྲའི་འོད་ལྔའི་གུར་ཁང་ཞལ་ཡས་ཆེར། །ཌཱ་ཀི་ཚོགས་ཀྱི་རྗེ་བོ་ས་སྐྱ་པ། །ངག་དབང་ཀུན་དགའ་བསོད་ནམས་ལ༞ །འཛམ་གླིང་ཕུན་ཚོགས་དུ་མའི་དཔལ་འབར་བར། །ལུང་རྟོགས་ཆོས་ཀྱི་སྣང་བྱེད་ཟེར་ཕྲེང་འགྱེད། །ཕན་བདེའི་པད་ཚལ་བཞད་པའི་གཉེན་གཅིག་པུ། །སྐྱབས་མཆོག་ཀུན་དགའ་སྙིང་པོ་ལ་གསོལ་བ་འདེབས། །
ཞེས་འདི་རབ་དངས་དད་པ་ཡིས། །རྙོག་མ་དང་བྲལ་ཆུ་མཚོ་ལས། །བྱུང་བའི་ངང་མོའི་དབྱངས་ཆུང་འདི། །ཆོས་འདོད་སྔགས་པ་ཕྲིན་ལས་ཀྱིས། །ཟིལ་ནོན་ལོ་ལ་སྦྱར་བའི་དགེས། །དབང་ཆེན་གོ་འཕང་མྱུར་ཐོབ་ཤོག །ཞལ་དྲོ། མངྒལཾ། བཀྲ་ཤིས།། །།

ས་ཆེན་རྡོ་རྗེ་འཆང་དབང་ཀུན་བློའི་ཞབས། །གྲུབ་དབང་འཇིགས་བྲལ་ཡབ་རྗེ་དབང་གི་མཚན། །གང་གི་ཐུགས་སྲས་ངག་དབང་ཀུན་རིན་ལ། །རྣམ་དག༞ །ཐུགས་རྗེས༞ །ཨོཾ་སརྦ༞ །སྙན་རྒྱུད་མངའ་བདག་ཀུན་དགའ་རྒྱལ་མཚན་དང་། །པདྨ་དབང་ཆེན་ཐེག་ཆེན་མངྒའི་མཚན། །ངག་དབང་ཀུན་བསོད་རྩ་བའི་བླ་མ་ལ། །རྣམ་དག༞ ཐུགས་རྗེས༞ །ཨོཾ་སརྦ༞ །

ཀུན་དགའ་བློ་གྲོས།
རྟ་མགྲིན་ཡང་གསང་བརྒྱུད་འདེབས་ཞལ་སྐོང་།

:GyatonRare Texts of the Sakya Tradition